הוועדה המשותפת לוועדת הכלכלה ולוועדת החינוך, התרבות והספורט , כנסת 19, פרוטוקול מספר 2>, 2015-01-05 12:30

זאב אלקין: צהריים טובים לכולם, אנחנו פותחים את ישיבת הוועדה שהוסמכה כרגע על ידי ועדת הכנסת והמליאה לדון בהכנה לקריאה שנייה ושלישית של הצעת חוק הרשות השנייה לטלוויזיה ורדיו (תיקון מס' 39).

זאב אלקין: אני חייב להגיד שאני מצר על זה שנאלצנו לכנס את הוועדה.

זאב אלקין: כולי הייתי תקווה, יחד עם הרבה נוכחים בחדר הזה, שלא נצטרך לעשות את זה.

זאב אלקין: לפני כחודש, נדמה לי, ישבנו פה.

<קריאה: שבועיים.

זאב אלקין: חשבתי שעבר יותר זמן.

זאב אלקין: היה נדמה שלא נצטרך את זה, אבל התגלגלו הדברים כך שהיה ברור שזאת הדרך היחידה להציל את הערוץ.

זאב אלקין: טוב שהממשלה בחרה בדרך הזאת.

זאב אלקין: מבחינתנו עשינו הכל ככנסת לקדם את זה כמה שיותר מהר.

זאב אלקין: אני מקווה שהיום נסיים את המלאכה.

זאב אלקין: אני תיכף אתן למשרד התקשורת להציג את הצעת החוק, להסביר את המרכיבים העיקריים שלה והרציונל שעומד מאחורי החוק וסעיפיו השונים.

זאב אלקין: אני רק אגיד משהו כאיזה מצע לדיון, כדי שיהיה ברור.

זאב אלקין: לכולם ברור שזאת לא התכנסות רגילה של ועדה שדנה בחוק רגיל והופכת אותו מכל כיוון, מנסה להגיע לאיזונים ולהוציא מתחת ידה את הדבר הכי טוב שאפשר.

זאב אלקין: אנחנו נמצאים פה במצב חירום.

זאב אלקין: החקיקה הזאת מגיעה כדי לתת פתרון זמני למצב חירום.

זאב אלקין: היא לא מנסה לייצר מצב טוב, היא לא מנסה לייצר מצב מעולה, היא מנסה לפתור בעיה אקוטית שנוצרה בתחום.

זאב אלקין: היא מנסה לאפשר בעוד חצי שנה לממשלה החדשה שתקום לאחר הבחירות לשבת על המדוכה ולהביא את הפתרונות הטובים, או לחילופין, לפתור את הבעיה, שאת זה כולנו מאחלים לערוץ 10, בדרך הנכונה על ידי מציאת משקיע וקבלת רישיון מסודר בדרך המלך.

זאב אלקין: אז הכנסת לא תצטרך לשבת פה על המדוכה של החקיקה.

זאב אלקין: היות והגענו לכאן באיזה שהוא ניסיון למצוא פתרון זמני למצב חירום, אז כל הטיפול בהצעת החוק הזאת שונה מאוד ממה שמקובל בדרך כלל.

זאב אלקין: הממשלה דנה על זה בכביש מהיר, לא בלוחות הזמנים המקובלים.

זאב אלקין: הממשלה דנה בחוק בדרך המזורזת, על חשבון היכולת לקיים דיון ציבורי נאות כפי שמקובל.

זאב אלקין: בדרך כלל לוקח 3 שבועות לפחות עד שמפרסמים תזכיר חוק ומעלים אותו לאישור בממשלה.

זאב אלקין: פה הכל נעשה בימים ספורים.

זאב אלקין: הבחירה כאן הייתה בין הרע לרע יותר, בין לקצר תהליכים ואולי להוציא מתחת ידנו משהו לא מושלם, לבין האופציה האלטרנטיבית שערוץ חשוב מאוד שיקר לצופים ויקר לתחום הטלוויזיה הישראלית פשוט ייסגר.

זאב אלקין: האווירה הזאת היא אווירת חירום.

זאב אלקין: היא חלה גם עלינו כוועדה.

זאב אלקין: אם היינו פה בדיון רגיל, הייתי אומר שחוק מסוג כזה אי אפשר לסיים בדיון אחד.

זאב אלקין: יש פה הרבה דברים שפותחים תחומים שונים מול שחקנים שונים שצריך לשבת עליהם על המדוכה, לנהל מו"מ עם הממשלה, לנסות להוציא מתחת ידנו משהו מושלם.

זאב אלקין: אנחנו לא שם.

זאב אלקין: בלוחות הזמנים הקיימים זה בלתי אפשרי, לכן העמדה של הממשלה, ואני מבין למה, היא שהיא מביאה לכאן תוצר גמור במסגרת take it or leave it.

זאב אלקין: הממשלה לא מוכנה לשינויים, כי כל שינוי ידרוש עוד פעם דיון רציני ברמה של מממשלה, כינוס ועדת שרים לחקיקה וכל מה שכרוך בזה.

זאב אלקין: אין לנו את הזמן הזה.

זאב אלקין: המשמעות של זה היא החשכת המסך.

זאב אלקין: אני כאן מגביל את עצמי.

זאב אלקין: אני מקווה שכך יעשו גם חבריי חברי הכנסת.

זאב אלקין: כולנו תמיד רוצים להגיע למקסימום הטוב, לתקן ולשפר את ההצעות הממשלתיות.

זאב אלקין: כך אני תמיד נהגתי כחבר כנסת.

זאב אלקין: היו לי לא מעט משאים ומתנים כאלה עם הממשלה, גם לא מעט הצלחות וכישלונות, אבל זה לא המקרה.

זאב אלקין: כרגע המטרה היא אחת ויחידה: לאפשר לערוץ לשדר חצי שנה בצורה רגועה וסבירה, כאשר בסופו של דבר לאפשר לשר התקשורת בממשלה הבאה, במידה ויצטרכו, להביא פתרון מקיף וכולל, לא להשאיר את הכנסת במצב הזה שכל חודש היא צריכה עוד פעם להזדקק לאיזה שהוא פתרון זמני.

זאב אלקין: אם לא נלך בדרך הזאת, אם נפתח פה debate על כל סעיף איך אפשר לתקן אותו ואיך אפשר לשנות אותו, אולי כולנו נהיה מאוד מאוד חכמים וצודקים, אבל חוק לא ייצא מזה היום, עם כל ההשלכות של כך.

זאב אלקין: אני קורא לחבריי חברי הכנסת לשתף איתי פעולה בעניין הזה, לנסות כמה שיותר מהר לסיים כאן את המלאכה, כדי שיספיקו להחזיר את החוק למליאה לפני שהיא תינעל, לא להשאיר את הערוץ תחת הסכנה.

זאב אלקין: חבר הכנסת אבישי ברוורמן, יושב-ראש ועדת כלכלה, רוצה להגיד כמה מילים בפתיח של הדיון.

אבישי ברוורמן: אני מסכים עם דבריו של חבר הכנסת אלקין.

אבישי ברוורמן: רבותיי, הובלנו את הסאגה הזאת הרבה זמן.

אבישי ברוורמן: ברור שהיה פתרון שהיה צריך להתבצע, אבל הוא בסוף לא התבצע.

אבישי ברוורמן: ברור לחלוטין שכרגע, כיוון שזאת ההצעה היחידה של הממשלה והיא לא תשתנה, במקום לעשות פה עוד דיונים צריך להצביע עליה, לאשר אותה.

אבישי ברוורמן: אני מתפלל, כיוון שזה רק דבר זמני, שבמידה ותקום ממשלה אחראית במדינת ישראל - כנראה במאי - היא תיקח, כמו שהתחיל השר ארדן, את כל הנושא של הרפורמה לגבי הנושאים של הפרק ותעשה אותם בצורה אחראית.

אבישי ברוורמן: כרגע הסיפור, ואני לא אכנס לתהליך כי היה ברור לחלוטין שזה היה על השולחן ואפשר היה לגמור את זה בצורה אחרת, זה או מסך מוחשך ואז יש מונופול שזה עוד יותר גרוע - - אני מאוד סימפתטי לכל ההערות של החבורה שמייצגת את היוצרים שישנן כל מיני סכנות בדבר הזה, אבל כרגע במקום שכל אחד ידבר פה כי הדיבורים הם מיותרים, דיברו פה בלי סוף, יש רק החלטה אחת: לאשר את זה, לחזור למליאה, להצביע, ואז להתכנס כאן במאי - אני לא אהיה איתכם, אולי מבחוץ אני אעזור לכם - כדי לעשות פעם אחת סדר בנושא הזה.

אבישי ברוורמן: כרגע זה אך ורק דחייה זמנית, כמו שאמר היושב-ראש, למספר חודשים.

אבישי ברוורמן: ההצעה שלי היא לא להתחיל את כל הנאומים הרגילים שאנחנו יודעים אותם.

אבישי ברוורמן: ברור שבמקרה הזה מדובר במוצר לא טוב, אבל האלטרנטיבה הרבה יותר גרועה, לכן בואו נצביע על זה פה אחד, נאשר את זה.

אבישי ברוורמן: אני מתפלל שהממשלה הבאה שתקום תהיה אחראית.

עמרם מצנע: אני רק אומר 2,3 משפטים, כדי שבהיסטוריה יירשם שהייתי בדיון הזה.

עמרם מצנע: אני מבין שמה שאומרים לנו, ואני מקבל את זה, זה או שמאשרים את זה כמו שזה עם כל הבעיות, תקלות וחוסרים שישנם, או שערוץ 10 עלול להיסגר.

עמרם מצנע: אף אחד מאיתנו, גם לא באופוזיציה - -

זאב אלקין: בגלל לוחות זמנים.

עמרם מצנע: הבנתי.

עמרם מצנע: אפשר היה אחרת.

עמרם מצנע: אנחנו במדינת ישראל מומחים לסבך דברים.

עמרם מצנע: דברים שיכולים ללכת בציר ראשי ובציר מרכזי סובלים ממעורבות פוליטית בלתי נסבלת ומעיקה.

עמרם מצנע: אפשר היה, כמובן, לעשות אחרת, לעבור לרישיונות.

עמרם מצנע: אני לא רוצה להוסיף, נדמה לי שכולם מבינים על מה מדובר.

עמרם מצנע: אפשר היה לעשות את זה כאשר הידיים הפוליטיות יוצאות מתוך העניין.

זאב אלקין: אנחנו הקלנו על התהליך בחדר הזה רק לפני כמה שבועות.

עמרם מצנע: הייתי בדיון הקודם.

עמרם מצנע: אני מצטרף להצעה לקרוא, להצביע, לאשר ולגמור את העניין.

קארין אלהרר: הוגשה לנו הצעה.

קארין אלהרר: זה באמת take it or leave it.

קארין אלהרר: חברי כנסת הם נבחרי ציבור, הם אמורים לתת את האינפוט שלהם ובאמת לעשות כדי שתהיה הצעת החוק הטובה ביותר.

קארין אלהרר: אני מבהירה לפרוטוקול שנמנעה מאיתנו היכולת לעשות את זה.

זאב אלקין: לא נמנעה.

קארין אלהרר: נמנעה.

זאב אלקין: זה מבחירה חופשית.

זאב אלקין: את יכולה להחליט אחרת.

קארין אלהרר: נמנעה, ואני אסביר גם למה.

קארין אלהרר: אף אחד מהיושבים כאן בחדר לא היה רוצה לראות היום בערב מסך מוחשך.

קארין אלהרר: כולנו היינו רוצים שערוץ 10 ימשיך לפעול.

קארין אלהרר: הייתה הזדמנות פז ,בעיני, לשים סדר בבלגן ששורר בשוק התקשורת המסחרית בישראל, אבל בחר מי שבחר, והוא יודע מי בחר, להגיש ערר על הצעת חוק ממשלתית של חבר כנסת שאני לא ממפלגתו.

קארין אלהרר: אני חושבת שהייתה הצעת חוק טובה.

קארין אלהרר: לא הגענו לדקה ה-90, הגענו לדקה ה-99.999.

קארין אלהרר: אנחנו הרבה מעבר לזמן שהיינו צריכים לקבל החלטות.

קארין אלהרר: ההחלטה הזאת, לצערי, התקבלה רק אחרי הפגנות ואחרי מהומות ציבוריות.

קארין אלהרר: אני חושבת שזה לא נכון.

קארין אלהרר: ממשלה אחראית לא מתנהלת בצורה הזאת.

קארין אלהרר: צר לי מאוד.

קארין אלהרר: אני מצטרפת להצעות של חבריי כאן לאשר את ההצעה הזאת פה אחד, לגמור עם הסאגה המבישה הזאת.

זאב אלקין: אני חייב להגיב לך.

זאב אלקין: אני לא יכול להשאיר את זה בלי תגובה.

זאב אלקין: גם אם הצעת החוק הממשלתית הייתה מוגשת לכנסת, זה לא היה משנה כהוא זה בסיטואציה הפוליטית שנוצרה, כי אין אפילו קצה של סיכוי בעולם שהצעת חוק כל כך מורכבת וחשובה הייתה עוברת באותם שבועיים או שלושה שהיו לפני פירוקה של הכנסת והליכה לבחירות.

קארין אלהרר: זאת הסיבה שהוגש ערר.

זאב אלקין: צריך לפעמים גם לראות את המציאות.

זאב אלקין: היינו היום מתכנסים באותו חדר ובאותו מצב.

זאב אלקין: היה פה פתרון מערכתי שאווה הובילה אותו.

זאב אלקין: אנחנו התכנסנו בחדר הזה רק לפני שבועיים, שלושה או ארבעה.

אבישי ברוורמן: זאביק, היא אומרת לך דבר אחד.

אבישי ברוורמן: רק בשביל האמת ההיסטורית אני אומר את זה כאן, אם כי כולנו מצביעים בעד כדי לגמור את זה.

אבישי ברוורמן: אני מציע שאף אחד לא ידבר פה, זה מיותר.

אבישי ברוורמן: כשניגשתי לראש הממשלה הייתה הצעה של מספר אחד בליכוד, השר לשעבר גלעד ארדן.

זאב אלקין: ידוע.

אבישי ברוורמן: כשבאתי לראש הממשלה, ואני מכבד את ראש הממשלה, ואמרתי לו שיש את ההצעה הזאת ושימשוך את הערר כדי שנתקדם, אז ראש הממשלה אמר לי - - אני לא אכנס לדבר הזה.

אבישי ברוורמן: אם זה היה אז, אפשר היה לגמור.

זאב אלקין: לא נכון.

אבישי ברוורמן: מכיוון שראש הממשלה בחר שלא - -

קארין אלהרר: כשרוצים, מעבירים חוק בשעה.

עמרם מצנע: העתיד ברור, על ההיסטוריה מתווכחים.

אבישי ברוורמן: אל תכתוב את ההיסטוריה.

אבישי ברוורמן: בוא נצביע.

אבישי ברוורמן: לא נעשה מזה פריימריז.

זאב אלקין: הפריימריז שלי כבר נגמרו.

אבישי ברוורמן: זה ממשיך לבחירות.

אבישי ברוורמן: תעזוב את זה.

זאב אלקין: בחדר הזה אין אחד שיש לו פריימריז.

אבישי ברוורמן: הנקודה היא הבחירות.

אבישי ברוורמן: אפשר היה לעשות את זה אחרת.

אבישי ברוורמן: כולנו מכירים.

אבישי ברוורמן: יושבים שם אנשים שיודעים כמוני מה היה באמת.

אבישי ברוורמן: בואו נלך ונצביע על זה עכשיו, נאשר.

אבישי ברוורמן: אני מתפלל ששר התקשורת הבא וראש הממשלה הבא יעשו סדר.

זאב אלקין: אבישי, היות ואני מכיר את הכנסת ומארבעתנו אני ההיסטוריון היחידי, אני אגיד לך שמי שחושב שאם אותה הצעת חוק הייתה מוגשת אפילו באותו יום שסיים אותה השר ארדן והליך החקיקה היה מסתיים בה בתוך שבועיים, שלושה לפני שהכנסת הלכה לבחירות, לא יודע על מה הוא מדבר.

זאב אלקין: הצעות חוק הרבה פחות רציניות נתקעו בדרך בגלל שהלכנו לבחירות.

קארין אלהרר: חבר הכנסת אלקין, אפשר לתקוע ואפשר לקדם.

זאב אלקין: צריך להגיד את המציאות.

זאב אלקין: בא לכאן פתרון מערכתי שהיה שוויוני לכולם על ידי הקלה של תהליך מעבר לרישיון.

זאב אלקין: קיימנו כאן דיון.

זאב אלקין: כולנו יצאנו מהדיון הזה בתחושה שברגע שאנחנו מאשרים את זה לא נצטרך ללכת על תיקוני חקיקה ופתרונות זמניים.

זאב אלקין: אני אפילו שאלתי את השאלה.

זאב אלקין: אני זוכר מה שיוסי השיב על השאלה.

זאב אלקין: אמנם כלמוד ניסיון הוא לא התחייב בהתחייבות ברזל של 100%, והיום אנחנו מבינים עד כמה הוא צדק שהוא לא התחייב התחייבות ברזל, אבל הוא אמר שהוא מעריך והוא מקווה שזה בהחלט מספיק.

זאב אלקין: כולנו חשבנו שפתרון מערכתי, שאגב הוא תמיד טוב יותר ממה שנפתר אד-הוק, הוא זה שיפתור את הבעיה.

זאב אלקין: רצה הגורל ומה שהיה על הפרק לא התממש בשלב הזה.

זאב אלקין: להטיל את זה עכשיו על הצעת החוק ההיא?

זאב אלקין: מה הקשר?

קארין אלהרר: אף אחד לא היה נכנס להרפתקה הזאת אם לא היו אומרים לו מראש.

אבישי ברוורמן: לך תשוחח עם השר ארדן, תראה את דעתו.

זאב אלקין: אני משוחח עם השר ארדן.

זאב אלקין: אני מכיר את דעתו.

זאב אלקין: אני בנושא הזה, אבישי, עוד מהכנסת הקודמת עם השר כחלון.

זאב אלקין: תאמין לי, הנושא הזה מטייל מכנסת לכנסת.

זאב אלקין: אני בטוח שגם שר התקשורת הבא, מי שלא יהיה ומאיזו מפלגה שלא תהיה, ברגע שייכנס לנעליים של שר התקשורת, אלא אם כן הוא מכיר היטב את התחום, לא ייקח הצעת חוק מוכנה וירוץ איתה מיד לכנסת, אלא יעשה דבר מינימאלי, הוא ירצה ללמוד אותה.

זאב אלקין: ככה אני מצפה משר בתפקידו.

עמרם מצנע: מה שאומר שחצי שנה לא תספיק, תתכנס עוד פעם ועדה להמשיך.

אבישי ברוורמן: רבותיי, אני חושב שאנשים שישבו פה ומכירים את הסאגה הזאת, רואים כאן את כשל הממשל הישראלי.

זאב אלקין: להיפך.

אבישי ברוורמן: אני חושב שכרגע צריך להציל אותו.

אבישי ברוורמן: מספיק עם הפרופגנדה.

זאב אלקין: אני חולק עליך, אבישי.

עמרם מצנע: אבישי וזאב, אתם כל הזמן מדברים על כך שצריך לקצר, אבל אתם כל הזמן מדברים.

זאב אלקין: קארין פתחה פה תיבת פנדורה שאי אפשר להשאיר בלי תגובה.

זאב אלקין: אני לא חושב שיש פה כשל הממשל הישראלי.

זאב אלקין: להיפך, יש פה הפגנה של גמישות של מערכת הממשל הישראלי.

קארין אלהרר: נו באמת.

זאב אלקין: בוודאי, כי מן הדין כולנו יודעים מה היה צריך לקרות.

אבישי ברוורמן: זו דוגמה לממשל?

זאב אלקין: כי אתה יודע מה היה צריך לקרות.

אבישי ברוורמן: זה לא שייך למפלגות.

אבישי ברוורמן: הממשל בישראל הוא מתחת לכל ביקורת.

זאב אלקין: על הממשל נצביע ב-17 במרץ.

זאב אלקין: הציבור הישראלי יגיד את דברו.

זאב אלקין: אני אבקש עכשיו ממשרד התקשורת, מדנה, להציג את הרציונל הבסיסי של הצעת החוק, את הסעיפים המרכזיים בו.

זאב אלקין: לאחר מכן נעבור לייעוץ המשפטי של הוועדה, נקרא את החוק.

זאב אלקין: אם יש איזה שהן הערות נוסח, נשמע אותן ונעבור להצבעה.

<דנה נויפלד: ההצעה, כמו שנאמר כאן, היא הצעה נקודתית, היא מתמקדת בהארכת הזיכיון של ערוץ 10, של הערוץ השלישי, ב-6 חודשים נוספים, כאשר בתקופה הזאת החובה להוצאה המינימאלית לשידורים תהיה זהה לזו שנקבעה כאן בוועדה לפני בין שבועיים לחודש, תלוי מי סופר.

<יוסי ורשבסקי: ב-10 בדצמבר.

<דנה נויפלד: זה כמעט חודש.

<דנה נויפלד: ב-10 בחודש הקודם.

<דנה נויפלד: אותה הטבה בהיקף זהה תוענק גם לזכייניות שמשדרות בערוץ השני.

<דנה נויפלד: אותו סכום שנחסך מבחינת ההוצאה לשידורים לערוץ 10, ייקבע גם לגבי ערוץ 2 באותה תקופה, שזה מעכשיו עד ה-30 ביוני.

זאב אלקין: נראה לי שבשיטה הזאת קשת ורשת יפעילו את כל היכולות שלהם שלא יימצא גם בעוד חצי שנה משקיע לערוץ 10.

זאב אלקין: הן מרוויחות מהצרה הזאת בצורה משמעותית.

<שאול מגנזי: מה הם הרוויחו?

<שאול מגנזי: שמישהו יסביר מה הם הרוויחו.

<דנה נויפלד: כמו שאמרתי, הטבה באותו היקף מקבלים בעלי הזיכיון בערוץ השני.

<דנה נויפלד: ההוראות הנוספות שתיכף יוקראו ונסביר אותן אחת לאחת, עושות את ההתאמות בעקבות הארכת הזיכיון מבחינת המועדים של הגשת הבקשה למעבר מזיכיון לרישיון, בחינת הבקשה ומתן מענה לבקשה מבחינת הרשות השנייה, מבחינת חובות נוספות שחלות בהסדרי המעבר בין הזיכיון לרישיון הן על ערוץ 10 והן על בעלי הזיכיון בערוץ 2, ומבחינת ההפרות שהתקיימו עד למועד חקיקתו של חוק זה.

<אתי בנדלר: אני אעיר את הערותיי תוך כדי קריאת הסעיפים.

<דנה נויפלד: הצעת חוק הרשות השנייה לטלוויזיה ורדיו (תיקון מס' 39), התשע"ה-2015 תיקון סעיף 1 1.

<דנה נויפלד: בחוק הרשות השנייה לטלוויזיה ורדיו, התש"ן-1990 (להלן – החוק העיקרי), בסעיף 1, אחרי ההגדרה "תיקון מס' 37 יבוא: "תיקון מס' 39" – חוק הרשות השנייה לטלוויזיה ורדיו (תיקון מס' 39), התשע"ה 2015;".

<דנה נויפלד: זה תיקון של סעיף ההגדרות.

<דנה נויפלד: אנחנו מוסיפים הגדרה שמתייחסת להצעת החוק הזאת.

<דנה נויפלד: זה תיקון טכני.

זאב אלקין: יש הערות על הסעיף הראשון?

<אתי בנדלר: לי אין הערות על הסעיף הראשון.

זאב אלקין: אנחנו מצביעים על הסעיף הראשון.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: נמנעים –אין

<לאה ורון: חבר הכנסת אוחיון מצביע במקום חבר הכנסת אילטוב, חברת הכנסת אלהרר מצביעה במקום חבר הכנסת - -

<דנה נויפלד: תיקון סעיף 37ג 2.

<דנה נויפלד: בסעיף 37ג לחוק העיקרי – בסעיף קטן (ב1), ברישה, במקום "ט' בטבת התשע"ה (31 בדצמבר 2014)" יבוא "י"ג בתמוז התשע"ה (30 ביוני 2015)"; בסעיף קטן (ד), בפסקה (1), בסופה יבוא "אלא אם כן נקבע אחרת בחוק זה".

<דנה נויפלד: סעיף 37ג הוא הסעיף שמדבר על תקופת הזיכיון.

<דנה נויפלד: פה מתבצע התיקון העיקרי, שהוא הארכת הזיכיון ב-6 חודשים, קרי עד ה-30 ביוני 2015.

<דנה נויפלד: התיקון הנוסף מדבר על החובות שחלות בתקופה הזאת.

<דנה נויפלד: מכיוון שאנחנו קובעים הסדר מיוחד לעניין המחויבויות שיחולו על בעל הזיכיון בערוץ השלישי בתקופה הזאת, אנחנו מתאימים את הסעיף ואומרים שההתחייבויות חלות אלא אם כן נקבע אחרת בחוק זה.

זאב אלקין: יש הערות?

<אתי בנדלר: ההערה שלי היא לא לסעיף הזה.

<אתי בנדלר: התיקון בסעיפים מופיע לפי סדר אותם סעיפים.

<אתי בנדלר: כשנגיע לסעיף 4 אני אבקש להפנות את תשומת הלב לתיקון הנדרש, לטעמי, לסעיף 37.

<אתי בנדלר: אם הוועדה תאשר אותו, הוא ייהפך לסעיף 2 וזה יהיה סעיף 3.

זאב אלקין: כרגע זה לא מפריע לנו לאשר את סעיף 2.

<אתי בנדלר: לא מפריע.

זאב אלקין: מי בעד סעיף 2?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: נמנעים –אין

<דנה נויפלד: תיקון סעיף 62ג 3.

<דנה נויפלד: בסעיף 62ג_א( לחוק העיקרי, אחרי פסקה (2) יבוא: "(2א) (א) על אף האמור בפסקה (2) ההוצאה שעל בעלי הזיכיונות בערוץ 2 להוציא למימון הפקה ורכישה של תכניות המשודרות בערוץ בתקופה שמיום י' בטבת התשע"ה (1 בינואר 2015) עד יום י"ג בתמוז התשע"ה (30 ביוני 2015), לפי הוראות הכללים והוראות הזיכיון החלות לגביהם, תופחת בסכום השווה להפרש שבין מחצית ההוצאה השנתית המזערית של בעל זיכיון כמשמעותה בסעיף 2(א) לתוספת השנייה לבין מחצית ההוצאה השנתית המזערית של בעל רישיון כמשמעותה בסעיף 2א לתוספת האמורה.

<דנה נויפלד: (ב) אין בהוראות פסקת משנה (א) כדי לגרוע מההוצאה לתפעל השוטף של חברת החדשות.

<דנה נויפלד: מההוצאה לשם הפקת תכניות סוגה עלית או מההוצאה לשם הפקת סרטים ישראלים שעל בעלי הזיכיונות בערוץ 2 להוציא לפי הוראות הכללים והאות הזיכיון החלות לגביהם.

<דנה נויפלד: (ג) ההפחתה האמורה בפסקה זו תחולק בין בעלי הזיכיונות בערוץ 2 בהתאם לחלוקת יחידות השידור ביניהם בתקופה האמורה בפסקת משנה (א).

<דנה נויפלד: " זה מתייחס לתיקון שאנחנו עושים בסעיפים הבאים.

<דנה נויפלד: זה סעיף ההשוואה.

<דנה נויפלד: זה סעיף שמחיל באופן שוויוני את אותו הסדר מבחינת היקף ההטבה שאנחנו דנים בה לעניין ערוץ 10, גם על בעלי הזיכיונות בערוץ 2.

<דנה נויפלד: ההפרש שבין החובות שחלות על בעל זיכיון לבין החובות שחלות על בעל רישיון, כיוון שמדובר בהארכה לחצי שנה, יחול באותו היקף ובאותו סכום גם על הזכייניות בערוץ 2.

<דנה נויפלד: סעיפים קטנים (ב) ו(ג) אומרים שההפחתה הזאת ביחס להוצאה הכללית לשידורים לא תחול על חובות שיש לפי הכללים והוראות הזיכיון בהיבטים של ההוצאה על חדשות, ההוצאה לשם הפקה של תכניות סוגה עלית - -

זאב אלקין: בהתאם לאותו רציונל שהוצג כאן בהרחבה בדיון הקודם על הכללים של הרישיון.

<דנה נויפלד: צריך לציין שהחובות הן שונות בהיבט הזה.

<דנה נויפלד: בגלל שהחובות שחלות על זכייניות ערוץ 2 הן מכוח החובות שהן נטלו על עצמן במסגרת המכרז, ואני לא מתייחסת לכל מיני דברים שנעשו בדרך - תיקוני חקיקה מאז שדחו, תיקון 37 וכו' וכו', אותן התחייבויות, מה שהרשות מכנה "שמורות טבע", לאותם סוגים של הפקות שהן מוגנות, לגביהן לא תחול ההפחתה.

<שרית הכט: אנחנו מבקשים להבהיר פה שמבחינתנו אין כאן השוואה בתנאים.

<שרית הכט: ההטבה הזאת שווה מבחינתנו ל-0.

<שרית הכט: אנחנו לא יכולים להשתמש בה, היא חסרת משמעות מבחינתנו.

<שרית הכט: זאת הטבה שתפורה לפי בקשות של ערוץ 10 בלבד.

<שרית הכט: אם רוצים לעשות כאן שוויון מהותי, צריך לתת את תג המחיר שמוצמד להטבה שניתנה לערוץ 10 גם לערוץ 2.

<שרית הכט: אולי לפי תנאים שתקבע המועצה או באופן אחר, אבל בוודאי לא ככה.

<שרית הכט: זה לא שוויון מבחינתנו.

זאב אלקין: ההערה נאמרה לפרוטוקול.

<אתי בנדלר: אני שוחחתי על הנושא הזה עם נציגי הממשלה.

<אתי בנדלר: אני לפחות השתכנעתי שאפשר בהחלט להגן על ההוראה הזאת, היא בהחלט באה להגן על השוויון בין הערוצים.

<אתי בנדלר: אני לא רוצה שזה יישאר בחלל ריק כאילו שיש כאן הסכמה לכך שלא מדובר בשוויון.

<אתי בנדלר: כן מדובר בשוויון.

<טלי גורן: מי שחושב שמדובר בשוויון לא יודע מה המשמעות של להרכיב לוח שידורים ואיך בונים לוח שידורים בפרק הזמן הזה.

<טלי גורן: אם חושבים שבחצי שנה קשת או רשת יכולות להיות ערוכות לקבל את ההגדרה הזאת, לפעול ככה ולשנות את לוח השידורים לפי אותה הנחיה שנעשית היום, 6 בינואר, צריך להבין שיש כאן איזו שהיא טעות ברמה המהותית, ברמה הפרקטית.

<טלי גורן: צריך להבין שיש פער בין התיאוריה, שיכול להיות שזאת כוונת המחוקק, לבין המשמעות המעשית של זה עבור ערוץ 2.

<טלי גורן: את זה צריך להבין.

זאב אלקין: מה שאת אומרת רק משמח אותי.

זאב אלקין: זה אומר שהיקף ההשקעות, השידורים והאיכות של ערוץ 2 לא ישתנו, אם זו המשמעות של מה שאת אומרת בפועל.

זאב אלקין: זה מצוין.

זאב אלקין: לאחר שהדברים נאמרו אנחנו עוברים להצבעה על הסעיף הזה, סעיף 3.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: נמנעים –אין

<דנה נויפלד: תיקון סעיף 71ד 4.

<דנה נויפלד: בסעיף 71ד(ו) לחוק העיקרי – אחרי פסקה (1) יבוא: "(1א) לעניין התחייבויות בתחום התוכן שלא קיים בעל הזיכיון בתקופה שמיום תחילתו של תיקון מס' 37 עד יום תחילתו של תיקון מס' 39 – המועצה שוכנעה, מנימוקים שיירשמו, כי חומרת ההפרה ונסיבותיה אינן מצדיקות את אי מתן הרישיון; לא תוקנה ההפרה עד למועד הגשת הבקשה לפי סעיף קטן (א), תורה המועצה לבעל הזיכיון לתקן את ההפרה בתוך תקופת זמן סבירה; הורתה המועצה על תיקון ההפרה כאמור, ימציא בעל הזיכיון ערבות בנקאית אוטונומית בגובה ההפרה, להבטחת תיקונה, בהתאם לתנאים שעליהם יורה המנהל;"; בפסקה (3), במקום "תיקון מס' 37" יבוא "תיקון מס' 39" ובמקום "עד יום י"ח בטבת התשע"ג (31 בדצמבר 2012)" יבוא "עד תחילתו של התיקון האמור".

<דנה נויפלד: 71ד הוא סעיף הקובע הוראות מעבר מזיכיון לרישיון עבור הזכייניות של ערוץ 2.

<דנה נויפלד: מה שהסעיף הזה אומר הוא שעל אותן הפרות ניתן לעבור מזיכיון לרישיון.

<דנה נויפלד: הכלל הוא שהמעבר מזיכיון לרישיון אפשרי רק אם ההפרות שביצעו בעלות הזיכיון באותה תקופה של הזיכיון הן הפרות זניחות.

<דנה נויפלד: כיוון שיכול שנצטברו הפרות בתקופה עד חקיקתו של חוק זה, אז רק אם המועצה תמצא והיא שוכנעה מנימוקים שיירשמו כי חומרת ההפרה והנסיבות שלה לא צריכות למנוע את המעבר מזיכיון לרישיון, רק אז ניתן יהיה לעבור מזיכיון לרישיון, הכל ככל שמדובר בהפרות שניתן לתקן אותן.

<דנה נויפלד: מדובר בהפרות עד תחילתו של תיקון החוק הזה.

<אתי בנדלר: רציתי לקשור את התיקון בסעיף הזה לתיקון נוסף שמתחייב בסעיף 37 לחוק, כפי שהזכרתי קודם.

<אתי בנדלר: עניינו של סעיף 37 לחוק הוא בביטול זיכיון לשידורים או רישיון לשידורים או התלייתו.

<אתי בנדלר: סעיף קטן (א)(1) שבו אומר כדלקמן: "מצאה המועצה כי בעל רישיון לשידורי טלוויזיה לא תיקן הפרה כאמור בסעיפים ..

<אתי בנדלר: או לפי העניין בסעיפים.

<אתי בנדלר: .

<אתי בנדלר: עד תום התקופה שהורתה לו לפי סעיפים ..

<אתי בנדלר: יפקע רישיונו".

<אתי בנדלר: יש כאן סעיף שבעצם מנע את כל הסעיפים האחרים שבהם המועצה הוסמכה לאפשר לבעל רישיון לתקן הפרות עד תום תקופה מסוימת שהיא קובעת.

<אתי בנדלר: גם כאן היא יכולה להורות לבעל הזיכיון לתקן הפרות.

<אתי בנדלר: התקופה לתיקון ההפרות האלו יכולה להתפרס או להימשך אל עבר תקופה שבה יינתן לו כבר רישיון לאחר תום אותה חצי שנה, בהנחה שאחרי חצי שנה החוק יאפשר והערוץ אכן יעמוד בהוראות החוק וניתן יהיה לתת לו רישיון כפוף, כמובן, לתיקון הפרות שהמועצה תקבע.

<אתי בנדלר: מה יקרה אם ההפרות האלו לא יתוקנו?

<אתי בנדלר: אני חושבת שדין אחד צריך להיות להפרות האלו כמו להפרות האחרות שאם לא מתקנים אותן עד לתום התקופה שקבעה המועצה הזיכיון בטל.

<אתי בנדלר: אני חושבת שראוי להוסיף לסעיף קטן (א)(1) שבסעיף 37 גם את הסעיף החדש הזה, את סעיף 71ד(ו)(1א) המוצע עכשיו.

זאב אלקין: זאת למעשה הצעה לתוספת, אם אני מפרש נכון את מה שאת אומרת.

זאב אלקין: מבחינה משפטית החוק עומד בניסוח שלו היום, אפשר לחוקק אותו כך.

זאב אלקין: את אומרת שההיגיון והרציונל שפעל שם - -

<אתי בנדלר: זה מחייב השלמה.

זאב אלקין: זאת ההצעה שלך להרחבה.

זאב אלקין: יש למשרד התקשורת עמדה בעניין הזה?

זאב אלקין: אני מניח שההערה הזאת לא חדשה לכם.

<דנה נויפלד: היועצת המשפטית של הוועדה צודקת.

<דנה נויפלד: זאת הייתה השמטה.

<דנה נויפלד: אין סיבה להבחין בין ההפרות.

<דנה נויפלד: זאת השלמה מתבקשת מההוראות שכבר נקבעו.

זאב אלקין: הממשלה מקבלת את - -

שמעון אוחיון: בניסוח יש הבטחה שאין גרירת השלמות משנה לשנה.

זאב אלקין: איזה ניסוח?

<אתי בנדלר: יכול להיות.

<אתי בנדלר: זה שיקול דעת של המועצה.

שמעון אוחיון: אפשר לגרור את זה כמה שנים?

<הילה שמיר: יש אפשרות להשלמה בתוך השנה הראשונה של תקופת הרישיון.

שמעון אוחיון: בלבד.

זאב אלקין: אוה, מה עמדתך לגבי העניין הזה?

<אוה מדז'יבוז': מקובל.

זאב אלקין: זה איזה שהוא פרט טכני שהושמט בשלב ההכנה.

<אוה מדז'יבוז': כמו שהילה אמרה, גם כרגע ניתן למשוך מחויבויות תוכן, לא התחייבויות כספיות, בשנה הראשונה של הרישיון.

<אוה מדז'יבוז': זה המצב.

<אוה מדז'יבוז': אנחנו לא משנים אותו.

<אתי בנדלר: אני מבקשת להוסיף, לאחר שהוועדה תצביע על סעיף 4 המוצע, סעיף 2 - תיקון סעיף 37 (א)(1), כך שיתווסף לרשימת הסעיפים הנקובים בו גם הסעיף שהוועדה מאשרת עכשיו, את ההפרה של סעיף 71ד(ו)(1א) המוצע.

זאב אלקין: אנחנו מצביעים על סעיף 4.

זאב אלקין: מי בעד סעיף 4?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: נמנעים –אין

<דנה נויפלד: תיקון סעיף 71ה 5.

<דנה נויפלד: בסעיף 71ה לחוק העיקרי – בסעיף קטן (ב1), במקום "ובלבד שתקופה כאמור תסתיים לא יאוחר משנה לפני תום תקופת זיכיונו" יבוא "ולא יאוחר מתום תקופת זיכיונו".

<דנה נויפלד: בסעיף קטן (ד)(1) – בפסקה (1), במקום "תיקון מס' 37" יבוא "תיקון מס' 39"; בפסקה (3), במקום "תיקון מס' 37" יבוא תיקון מס' 39"

<דנה נויפלד: "עד יום תחילתו של התיקון האמור";

<דנה נויפלד: ברישה, המילים "בתוך שלושה חודשים ממועד הגשת הבקשה" –

<דנה נויפלד: בפסקה (1), במקום "שעה חודשים לפני תום תקופת זיכיונו" יבוא

<דנה נויפלד: בפסקה (2), במקום "לא יאוחר משישה חודשים לפני תום תקופת

<דנה נויפלד: בסעיף קטן (ט), ברישה, במקום "משישה חודשים" יבוא "מחודש".

<דנה נויפלד: הסעיף הזה הוא הסעיף המקביל שחל על ערוץ 10 כבעל זיכיון בערוץ השלישי ומאפשר לו את המעבר מזיכיון לרישיון.

<דנה נויפלד: בסעיף הזה אנחנו עושים מספר תיקונים.

<דנה נויפלד: אל"ף, בדומה למה שעשינו כעת לעניין הזכייניות של ערוץ 2, אנחנו מאפשרים את המעבר מזיכיון לרישיון גם אם היו הפרות עד לקבלת תיקונו של חוק זה, ככל שהמועצה תמצא ומנימוקים שיירשמו.

<דנה נויפלד: בי"ת, הסעיף קובע כרגע שיש צורך בהגשת בקשה לפי סעיף זה שנה לפני תום מועד הזיכיון של ערוץ 10.

<דנה נויפלד: התיקון שאנחנו עושים עכשיו יאפשר למועצה לקבוע מועד חדש להגשת בקשה מחודשת, ככל שערוץ 10 יבקש לעבור מזיכיון לרישיון.

<דנה נויפלד: באותו אופן המועצה תקבע מועד למתן החלטתה, ובלבד ששני הדברים האמורים יקרו לפני תום תקופת הזיכיון, כלומר בתוך תקופת הזיכיון של ערוץ 10 - גם הגשת הבקשה וגם המענה לה מטעם מועצת הרשות השנייה.

<דנה נויפלד: יתר הסעיפים מדברים על קיצור תקופות ותיקונים של מועדים שקבועים בסעיף היום לעניין הערכת שווי של חברת החדשות במקרה שזה יידרש, ופרסום הודעה במקרה שזה יידרש.

<דנה נויפלד: סעיף המעבר מאפשר כרגע את כל האופציות: מעבר של בעל הזיכיון לרישיון ואי מעבר מזיכיון לרישיון.

<לבנת אילאיל: דיברו כאן על שוויון.

<לבנת אילאיל: נקודה נוספת שבה אין שוויון בין ערוץ 10 לערוץ 2 היא בטיפול של נושא המועדים ומועדי ההודעה על יציאה לרישיון.

<לבנת אילאיל: פסחנו על הנקודה הראשונה שבה הגיע גם לנו לקבל הארכת זיכיון בחצי שנה כמו שערוץ 10 קיבל.

<לבנת אילאיל: אם מדברים לפרוטוקול, כפי שאדוני אמר, אני חושבת שחשוב שייאמר שלא נעשתה פה השוואת תנאים.

<לבנת אילאיל: כל מה שערוץ 2 או לפחות רשת הייתה רוצה זה שערוץ 10 יעמוד על רגליו, התיקון יעבור ובשורה אחת יתווסף לחוק, לתיקון הזה שורה שאומרת שכל הטבה או הסדר שערוץ 10 קיבל, יקבל גם ערוץ 2 בהתאמה.

<לבנת אילאיל: רשת יכלה מאוד להיעזר בהגמשת מועד היציאה לרישיון.

<לבנת אילאיל: מאוד מאוד יכול להיות לנו נוח לתת התראה של חודש ימים ביציאה לרישיון, לא התראה של שנה מראש, כך שגם בדבר הזה לא נעשה שוויון.

<לבנת אילאיל: הדבר הזה חייב להיאמר בנוסף לדברי הקולגות שלי מקשת שאנחנו מסכימים לכל מילה שנאמרה על ידם.

זאב אלקין: נרשם בפרוטוקול.

<אתי בנדלר: בפסקה (3), בסעיף קטן (ו), מוצע: "הגיש בעל זיכיון בקשה לפי סעיף קטן (ב) או (ב1), תודיע המועצה.

<אתי בנדלר: .

<אתי בנדלר: - כאן מוצע למחוק את המילים "בתוך שלושה חודשים ממועד הגשת הבקשה".

<אתי בנדלר: לכאורה, אם יתקבל מה שהממשלה הציעה, אין הגבלה כלשהי על המועד למסירת ההודעה.

<אתי בנדלר: עלולים, למרות שאני מניחה שזה לא יקרה, להגיע גם למצב של הודעה רטרואקטיבית, זאת אומרת שנכנסים לתוך תקופת הרישיון וכו' או מאוחר מאוד ועדיין לא נמסרה ההודעה.

<אתי בנדלר: אני מציעה, במקביל להוראות אחרות שקיימות באותו סעיף ובסעיפים אחרים, לא למחוק את המילים האלו, אלא לכתוב את המילים "במהלך תקופה שהמועצה תקבע, ולא יאוחר מתום תקופת זיכיונו", כדי שיהיה ברור שהיא לא יכולה לתת את ההודעה הזאת אחרי שתקופת הזיכיון הסתיימה.

<דנה נויפלד: מבחינתנו – אנחנו כתבנו את זה בדברי ההסבר - זאת בהחלט הכוונה.

<דנה נויפלד: לא הייתה אפשרות לתת תשובה אחרי תקופת הזיכיון.

<דנה נויפלד: היועצת המשפטית העירה.

<דנה נויפלד: כיוון שזאת הייתה הכוונה, אין לנו - -

<אתי בנדלר: מכיוון שזה מופיע גם בסעיפים אחרים.

<דנה נויפלד: זה מופיע בסעיפים אחרים ובדברי ההסבר.

<קריאה: למועצת הרשות אין בעיה.

<הילה שמיר: מה גם שיש כללים שנוגעים למועדים להגשת החלטות או קביעת מועדים בנושא הזה.

<הילה שמיר: אנחנו יכולים לתקן את הכללים כך שבחצי השנה הקרובה יוכלו להתבצע הגשת הבקשה וקבלת ההחלטה בבקשה.

זאב אלקין: התיקון של אתי מקובל עליכם?

<הילה שמיר: כן.

<אוה מדז'יבוז': בכל מקרה, הזיכיון פוקע ב-30 ליוני.

<דנה נויפלד: מבחינתנו זאת הבהרה.

<דנה נויפלד: זה בסדר גמור.

<אתי בנדלר: אני אקרא את הנוסח של התיקון: בסעיף קטן (ו), ברישא, במקום "בתוך שלושה חודשים ממועד הגשת הבקשה" יבוא "במהלך תקופה שתקבע, ולא יאוחר מתום תקופת זיכיונו".

זאב אלקין: מקובל?

<דנה נויפלד: כן.

<אוה מדז'יבוז': כן.

זאב אלקין: מי בעד סעיף 5 עם התיקון הזה?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: נמנעים –אין

<דנה נויפלד: תיקון התוספת 6.

<דנה נויפלד: בתוספת השנייה לחוק העיקרי, בסעיף 2, האמור בו יסומן "(א)" ואחריו יבוא: השנייה "(ב) על אף הוראות סעיף קטן (א), ההוצאה שיוציא בעל זיכיון בערוץ השלישי למימון הפקה ורכישה של תכניות המשודרות בערוץ בתקופה שמיום י' בטבת התשע"ה (1 בינואר 2015) עד יום י"ג בתמוז התשע"ה (30 ביוני 2015, לא תפחת ממחצית ההוצאה השנתית המזערית של בעל רישיון כמשמעותה בסעיף 2א.

<דנה נויפלד: "

זאב אלקין: זה הסעיף ש-2 מקביל אליו.

<דנה נויפלד: נכון.

<דנה נויפלד: הוא מחיל על בעל הזיכיון בערוץ השלישי בחצי השנה של הארכה את התנאים שהוועדה קבעה ב-10 בחודש הקודם על התקופה של הארכה.

זאב אלקין: למה פה לא מחריגים את "שמורות הטבע"?

<דנה נויפלד: כי זה כבר מוחרג בסעיף קטן (א).

<דנה נויפלד: אנחנו מוסיפים כרגע את סעיף קטן (ב).

זאב אלקין: אתי, יש לך הערות לסעיף 6?

<אתי בנדלר: ייתכן שאני אצטרך לשנות את המילה "כמשמעותה" למילה "כהגדרתה".

<אתי בנדלר: אני מניחה שלוועדה אין מה לומר על העניין הזה.

<אמיר אסף: עם כל הביקורת על העובדה שאנחנו צריכים להתכנס ולחוקק עוד חוק שקשור לתקשורת, להישרדותו של ערוץ 10 והמשמעות לערוץ 2, אנחנו מברכים על השינוי המידתי שנעשה.

<אמיר אסף: היינו פה לפני שנתיים, לפני הבחירות הקודמות.

<אמיר אסף: אנחנו זוכרים 27% ז'אנר עליון שנפרס, הנחות מופלגות שהיו.

<אמיר אסף: אני רוצה לברך את היועצים המשפטיים, את הרשות השנייה, את משרד המשפטים על עבודה מידתית, ראויה.

זאב אלקין: אם אין עוד הערות, אנחנו עוברים להצבעה על סעיף 6.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: נמנעים –אין

זאב אלקין: עכשיו אנחנו עוברים להצבעה על סעיף חדש שיהפוך לסעיף 2.

<אתי בנדלר: תיקון סעיף 37(א)(1).

<אתי בנדלר: ברשימת הסעיפים הנקובים שם להוסיף גם את סעיף 71ד(ו)(1א) שאושר.

זאב אלקין: זה יהיה סעיף 2 שיזיז את כל המספרים.

זאב אלקין: מי בעד הסעיף הנוסף הזה?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: נמנעים –אין

<אתי בנדלר: אנחנו נכין את החוק להנחה, אדוני.

זאב אלקין: הטיפול בחוק הסתיים, אישרנו את כל הסעיפים.

זאב אלקין: אנחנו נבקש מהייעוץ המשפטי להכין את החוק בהליך מזורז, את כל מה שקרה במקרה הזה, בתקווה להביא את זה להצבעה עוד היום במליאת הכנסת.

זאב אלקין: בזה נסיים את הסאגה לפחות לחצי השנה הקרובה.

<אתי בנדלר: זה לא לחצי השנה הקרובה.

<אתי בנדלר: זה יאפשר להם לשדר חצי שנה.

<אתי בנדלר: תיקון החוק יצטרך להתקבל לפני.

<אתי בנדלר: <

זאב אלקין: ברור.

זאב אלקין: אני מאחל לערוץ 10 ולכולנו שהוא יעבור לרישיון בצורה מסודרת, כדי שבעוד חצי שנה לא נצטרך עוד הצעת חוק.

זאב אלקין: תודה רבה, הישיבה נעולה.